**Tehniskā specifikācija**

**Izglītības un zinātnes ministrijas ēkas, Rīgā, Vaļņu ielā 2 videonovērošanas sistēmas tehniskās apkopes veikšanai un remontdarbu nodrošināšanai pēc pieprasījuma**

IESNIEDZA

|  |  |
| --- | --- |
| Pretendenta nosaukums: |  |
| Reģistrācijas nr.: |  |
| Juridiskā adrese: |  |
| Faktiskā adrese: |  |
| e-pasta adrese: |  |
| Tālr. |  |
| Banka, Kods, Konts: |  |

PRETENDENTA KONTAKTPERSONA

|  |  |
| --- | --- |
| Vārds, uzvārds: |  |
| Ieņemamais amats: |  |
| Tālr. |  |
| e-pasta adrese: |  |

1. **Iepirkuma priekšmets:**
   1. Izpildītājam jāveic Izglītības un zinātnes ministrijas ēkas Rīgā, Vaļņu ielā 2 (turpmāk – ēka, vai objekts) videonovērošanas sistēmas (turpmāk – sistēma) tehniskā apkope, nodrošinot sistēmas nepārtrauktu darbību atbilstoši ražotāja noteiktām sistēmas funkcijām un normatīvo aktu prasībām, kā arī pēc pasūtītāja pieprasījuma, lai nodrošinātu sistēmas darbības nepārtrauktību, izpildītājam - pēc saskaņošanas ar pasūtītāja pārstāvi (saskaņojot izpildes termiņus un izmaksas) ir jāveic sistēmai nepieciešamie remontdarbi (viss kopā turpmāk – pasūtījums).
   2. Tehniskās specifikācijas 1.1.apakšpunktā norādīto sistēmas remontdarbu izmaksas līguma darbības laikā nedrīkst pārsniegt 35% no līguma summas.
2. **Ēkā esošās sistēmas apjoms un sistēmas tehniskie parametri:**
   1. video kamera IPK1, Mobotix Mx-c26A-6D036 (6 gab.);
   2. video kamera IPK2, Mobotix Mx-v26A-6D036 (5 gab.);
   3. video kamera, kura paredzēta darbībai ārpus telpām ar nakts darbības funkciju IPK3, Mobotix Mx-M26A-6D036 (4 gab.);
   4. video kamera ar nakts darbības funkciju IPK4, Mobotix MX-M16A lēca Mx-O-SMA-S-6D016, lēca Mx-O-SMA-S-6N016 (4 gab.);
   5. video serveris NAS storage ar 16Tb, [OV-XSD40-ND] Overland XSD40 16 TB, Enterprise HDD (2 vienības);
   6. monitors LED IPS 47inch FHD Public Display, LH49RMHELGW/EN SAMSUNG (2 vienības);
   7. sienas kronšteinu mehānisms monitoram TV, SET ACC WALL MOUNT 37-63"/PLASMA-W065BLACK NEWSTAR (2 vienības);
   8. video kameras kronšteins, Mobotix MX-MT-CM-1 (6 gab.);
   9. ISERVS Darba stacija CREDO I7, M2x8gb , SSD 128gb, Hdd 1 Tb, W10, video VGA PCIE16 GTX1050TI 4GB GDDR5/GV-N105TOC (1 vienība);
   10. rezerves barošanas bloks 3000VA, Rack/Desktop UPS ALPHA Continuity Plus 3000VA/2700W (1 vienība);
   11. rezerves barošanas bloks 1500VA INFORM un nepārtrauktas barošanas bloks GuardS Compact sērijas; ar jaudu 1500VA (1 vienība);
   12. 24 portu 6 cat patch panelis, Patch panelis TeleMax UTP Cat.6A - 24 porti keystone 10Gb (1 vienība);
   13. datu rozete 6 Cat. ligzda TeleMax UTP Cat.6A Keystone Jack 180 (19 vienības);
   14. signālkabelis 6 Cat. datu kabelis Cat.6 U/UTP LSZH. 4x2xAWG 24. (940 metri);
   15. PVC caurules, gofras gluda caurule EVOEL SL Evopipes (50 metri);
   16. virsapmetuma datu ligzda Cat.5e rozete v/a 2xRJ45CCS QUBIX (19 vienības).
3. **Pasūtījuma izpildes vispārīgie noteikumi:**
   1. Izpildītājam pasūtījuma izpilde līguma noslēgšanas gadījumā jāuzsāk 5 (piecu) dienu laikā pēc attiecīgās informācijas saņemšanas no pasūtītāja pārstāvja (informācija par nepieciešamību uzsākt pasūtījuma izpildi tiks nosūtīta uz līgumā norādītā izpildītāja pārstāvja e-pasta adresi).
   2. Orientējošais līguma izpildes uzsākšanas laiks varētu būt sākot no 2022.gada 15.decembra.
   3. Līguma noslēgšanas gadījumā līguma darbības termiņš būs līdz līgumsummas sasniegšanai, bet ne ilgāks par 5 gadiem.
   4. Pasūtītājam ir iespēja vienpusēji izbeigt līgumu, pirms līguma darbības termiņa beigām, 30 dienas iepriekš informējot par to izpildītāju (informācija par līguma izbeigšanu pirms līguma darbības termiņa tiks nosūtīta uz līgumā norādītā izpildītāja pārstāvja e-pasta adresi).
   5. Izpildītāja pārstāvim piekļuve, lai veiktu ar pasūtījuma izpildi saistītus darbus, sistēmai tiks nodrošināta darbdienās no pulksten 8:30 līdz 16:00, pēc personu apliecinoša dokumenta uzrādīšanas ministrijas ēkas apsardzes darbiniekam.
   6. Sistēmas remontdarbu gadījumā, par piekļuvi sistēmai, būs iespējams vienoties ar līgumā norādīto pasūtītāja pārstāvi ārpus tehniskās specifikācijas 3.5.apakšpunktā norādītā laika.
   7. Sistēmas tehniskā dokumentācija, tai skaitā tīkla struktūrshēma un datu tīkla konfigurācijas prasības, kā arī sistēmas lietotāja instrukcija, tiks izsniegta pasūtījuma izpildītājam, divu darba dienu laikā pēc pasūtījuma izpildes līguma abpusējas parakstīšanas.
4. **Sistēmas tehniskās apkopes ikmēneša veicamais darbu apjoms un tā izpildes noteikumi:**
   1. Izpildītājam sistēmas tehniskā apkope jāveic vienu reizi mēnesī (līdz kārtējā mēneša 10.datumam), par tehniskās apkopes laiku iepriekš vienojoties ar pasūtītāja pārstāvi;
   2. Pēc katras sistēmas tehniskās apkopes reizes izpildītājs pasūtītāja pārstāvim iesniedz sistēmas tehniskās apkopes aktu.
   3. Ja sistēmas tehniskās apkopes laikā sistēmai tiek konstatēti defekti, izpildītājs sagatavo un iesniedz pasūtītāja pārstāvim defektu aktu, kurā norāda sistēmas komponenšu neatbilstības apjomu ražotāja noteikto funkciju veikšanai un normatīvo aktu prasībām, kā arī norāda defekta lokācijas vietu sistēmā.
   4. Izpildītājam tehniskās apkopes ietvaros jāveic sistēmas:
      1. vispārējā vizuālā apskate;
      2. funkcionalitātes pārbaude (testēšana) un nepieciešamības gadījumā sistēmas komponenšu regulēšana pēc iepriekš uzstādītiem parametriem vai ražotāja iestatījumu atjaunošana;
      3. sistēmā uzstādītā laika un datuma korekcija;
      4. ierakstu arhīva kvalitātes pārbaude (attēla asums, izšķirtspēja, krāsu kvalitāte, filmēšanas leņķis);
      5. visu iekārtu korpusu un videokameru objektīvu tīrīšana;
      6. videokameru korpusu hermētiskuma pārbaude un nepieciešamības gadījumā tā atjaunošana;
      7. sistēmu kabeļu un savienojumu pārbaude;
      8. video rakstītāja pārbaude, tīrīšana un testēšana, pulksteņa un datuma sinhronizēšana;
      9. sistēmas akumulatoru (kas nodrošina sistēmas darbību strāvas atslēguma gadījumā) izejas sprieguma pārbaude;
      10. pasūtītāja pārstāvju konsultēšana par sistēmas darbību un iespējamām sistēmas parametru darbības izmaiņām sistēmas regulācijas, remonta vai pārbūves darbu gadījumā;
      11. sistēmas restartēšana ir jāveic ar pasūtītāja pārstāvi saskaņotā laikā;
   5. Sistēmas bojājumu gadījumā, izpildītājam pēc attiecīgas informācijas saņemšanas no pasūtītāja pārstāvja (informācija tiek nosūtīta uz izpildītāja e-pasta adresi) ir jāierodas objektā sistēmas defektācijas konstatēšanai, un sistēmas bojājumu novēršanas darbu uzsākšanai:
      1. ne vēlāk kā 8 (astoņu) stundu laikā, ja nedarbojas kāda no āra videonovērošanas kamerām, vai sistēma nedarbojas visā ēkā, vai ja esošais sistēmas bojājums, neveicot tā tūlītēju remontu, novēršanu, vai sistēmas atslēgumu var izraisīt jebkāda veida bojājumu sistēmas darbībā;
      2. ne vēlāk kā 24.stundu laikā, sistēmas darbības bojājumu gadījumos, kuri neatbilst tehniskās specifikācijas 4.5.1.apakšpunktā noteiktajiem kritērijiem.
5. **Sistēmas remonta, darbības režīmu un tehnisko parametru izmaiņu darbi, kas neietilpst ikmēneša tehniskās apkopes darbu apjomā un to izpildes noteikumi:**
   1. Izpildītājam 3 (trīs) darba dienu laikā pēc pasūtītāja pārstāvja pieprasījuma (sistēmas pārbūves, programmatūras pārinstalēšanas, jauninājumu instalācijas, konfigurācijas - kas ietver šādu parametru regulēšanu: objektīva vai filmēšanas leņķu, fokuss, filmēšanas režīms – laika posmi, kuros notiek videokameras attēla ieraksts), vai sistēmas bojājumu gadījumā, jāsastāda sistēmas regulācijas, remontdarbu vai pārbūves darbu tāme, atbilstoši pasūtītāja pārstāvja noteiktiem izpildes termiņiem un atbilstoši izpildītāja piedāvājumā norādītajai remontdarbu izpildes meistara stundas tarifa likmes izmaksām.
   2. Izpildītājam pēc pasūtītāja pārstāvja saskaņojuma, atbilstoši tehniskās specifikācijas 5.1.apakšpunktā noteiktajam, ne vēlāk kā 10 (desmit) darba dienu laikā jāveic sistēmas regulācijas, remonta vai pārbūves darbi, ja sistēmas regulācijas, remonta vai pārbūves darbu ietvaros ir nepieciešama sistēmas komponenšu pasūtīšana un piegāde no ražotāja - izpildes termiņš nedrīkst būt lielāks par 20 (divdesmit) darba dienām.
   3. Pēc sistēmas regulācijas, remonta vai pārbūves darbu pabeigšanas izpildītājs pasūtītāja pārstāvim iesniedz darbu izpildes pieņemšanas nodošanas aktu un rēķinu.
   4. Sistēmas regulācijas, remonta vai pārbūves ietvaros veiktajiem darbiem, kā arī uzstādītiem un nomainītiem elementiem ekspluatācijas garantijas laiks nedrīkst būt mazāks par 24 (divdesmit četri) mēneši.
   5. Izpildītājam sistēmas bojājumu gadījumā, ja tam par iemeslu ir nekvalitatīvi veikta regulācija, remonts vai pārbūve, vai arī izmantotas sistēmai neatbilstošas komponentes, radušies bojājumi sistēmā ir jānovērš par saviem līdzekļiem.
6. **Līguma summa un līguma darbības termiņš:**
   1. Līguma summa līguma noslēgšanas gadījumā būs EUR 9999,00 (deviņi tūkstoši deviņi simti deviņdesmit deviņi *euro* un 00 centi), bez PVN.
   2. Līguma darbības termiņš ir līdz tehniskās specifikācijas 6.1.apakšpunktā norādītās līguma summas sasniegšanai, bet ne ilgāk par 5 gadiem.
7. **Maksājumu veikšanas kārtība:**
   1. Pasūtītājs izpildītājam apmaksu par sistēmas tehnisko apkopi veic par iepriekšējā mēnesī saņemto pakalpojumu apjomu 10 (desmit) darba dienu laikā pēc abpusēji parakstīta darbu izpildes pieņemšanas – nodošanas akta un attiecīgā rēķina saņemšanas no izpildītāja.
   2. Pasūtītājs izpildītājam apmaksu par sistēmas remontu vai pārbūvi veic 10 (desmit) darba dienu laikā pēc abpusēji parakstīta darbu izpildes pieņemšanas – nodošanas akta un attiecīgā rēķina saņemšanas no izpildītāja.
8. **Piedāvājuma iesniegšanas noteikumi:**
   1. Pretendentam ir jābūt pieredzei līdzvērtīgu sistēmu (videonovērošanas sistēmas kuras veido nemazāks videokameru kopskaits sistēmā - kā norādīts tehniskās specifikācijas 2.punktā) izbūvē vai apkalpošanā (vismaz divi objekti pēdējo divu gadu laikā).
   2. Pretendents iesniedzot piedāvājumu iesniedz pretendenta atbilstības apliecinājumu tehniskās specifikācijas 8.1. apakšpunktā norādītajam, norādot: pasūtītāju, pakalpojuma sniegšanas adresi, pakalpojuma sniegšanas laiku un pasūtītāja kontaktinformāciju.
   3. Pretendents iesniedzot finanšu piedāvājumu norāda izmaksas (EUR bez PVN), par objektā esošās sistēmas apjoma tehnisko apkopi 1 (vienam) mēnesim atbilstoši tehniskās specifikācijas prasībām.
   4. Pretendents iesniedzot finanšu piedāvājumu norāda remontmeistara 1 (vienas) stundas tarifa likmes (EUR bez PVN) iespējamo sistēmas regulācijas, remonta un pārbūves darbu veikšanai:
      1. kuru izpildi nepieciešams veikt atbilstoši tehniskās specifikācijas 4.5.1. apakšpunktā noteiktajam;
      2. kuru izpildi nepieciešams veikt atbilstoši tehniskās specifikācijas 4.5.2.apakšpunktā noteiktajam.
9. **Piedāvājumu vērtēšanas kritēriji:**
   1. Pasūtītājs izvērtē pretendenta atbilstību tehniskās specifikācijas prasībām.
   2. Pasūtītājs izvēlas piedāvājumu ar zemāko cenas piedāvājumu, kas atbilst tehniskajā specifikācijā noteiktajām prasībām.
   3. Piedāvājuma zemākā cena tiek aprēķināta - summējot pretendenta finanšu piedāvājumā norādītās izmaksas katra pasūtījuma daļai pēc formulas, kurā:
      1. sistēmas tehniskās apkopes izmaksas vienam mēnesim veido 80% no summas aprēķina kopējās vērtības;
      2. remontdarbu izpildes meistara stundas tarifa likme tehniskā specifikācijas 4.5.1.noteiktā izpildei veido 10% no summas aprēķina kopējās vērtības;
      3. remontdarbu izpildes meistara stundas tarifi likme tehniskās specifikācijas 4.5.2. noteiktā izpildei veido 10% no summas aprēķina kopējās vērtības.

1.pielikums

finanšu piedāvājuma veidlapa

**pretendenta “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”**

**(norāda uzņēmuma nosaukumu un reģistrācijas Nr.)**

**Finanšu piedāvājums**

Rīgā, 2022.gada \_\_. \_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Nr.p.k. | pakalpojuma veids | summa EUR (bez PVN) |
| 1 | videonovērošanas sistēmas tehniskās apkopes izmaksas 1 mēnesim |  |
| 2 | remontdarbu izpildes meistara stundas tarifa likme tehniskā specifikācijas 4.5.1.noteiktā izpildei |  |
| 3 | remontdarbu izpildes meistara stundas tarifa likme tehniskā specifikācijas 4.5.2.noteiktā izpildei |  |

Finanšu piedāvājumu sagatavoja:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(norāda amatu, vārdu, uzvārdu un parakstu)

2.pielikums

pieredzes apliecinājuma veidlapa

**pretendenta “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”**

**(norāda uzņēmuma nosaukumu un reģistrācijas Nr.)**

**pieredzes apliecinājums**

**līdzvērtīgu pasūtījumu izpildē**

Rīgā, 2022.gada \_\_. \_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| **Nr.** | **Pasūtījuma nosaukums** | **Pakalpojuma sniegšanas adrese** | **Pakalpojuma sniegšanas laiks** | **Pasūtītāja kontaktinformācija** |
| 1 |  |  |  |  |
| 2 |  |  |  |  |

Apliecinājumu sagatavoja:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(norāda amatu, vārdu, uzvārdu un parakstu)